Psalam (Šarić) 37.
Psalam Davidov.

1Nemoj se žestiti zbog zlikovaca, nemoj zavidjeti onima, koji čine zlo! 

2Jer oni brzo uvenu kao trava, usahnu kao zeleno bije. 

3Uzdaj se u Gospoda i čini, što je dobro, da ostaješ u zemlji i uživaš dobra njezina. 

4Imaj svoju radost u Gospodu; on će ti ispuniti što ti želi srce! 

5Prepusti Gospodu sudbinu svoju; pouzdaj se u njega: "on će već to urediti! 

6On će dati, te pravednost tvoja zasja kao svjetlost, pravica tvoja kao podnevna svjetlost. 

7Budi tih pred Gospodom i čekaj ga, nemoj se ljutiti na onoga, koji ima sreću u svojemu poslu, na čovjeka, koji samo kuje spletke! 

8Utišaj srdžbu i ostavi gnjev i ne ljuti se; to vodi samo k zlu! 

9Jer će se istrijebiti zlikovci; samo oni, koji se uzdaju u Gospoda, posjeduju zemlju. 

10 Samo još malo, Pa neće biti zlikovca; pogledat ćeš na dom njegov, a njega više nema. 

11 A smjerni posjeduju zemlju i raduju se punini mira. 

12 Zlikovac snuje spletke proti pobožniku, škripa na njega zubima svojim. 

13 Ali mu se Svemogući smije, jer vidi, da se već primiče dan njegov. 

14 Mač potežu zlikovci i zapinju luk, da sruše siromaha i slaboga, da pokolju one, koji misle pravo: 

15 Mač njihov prodire im u vlastito srce, lukovi će se njihovi polomiti. 

16 Bolji je malen iznos pravednika, nego nagomilani posjed zlikovaca 

17 Je će se moć zlikovaca slomiti, a oslon je pravedniku Bog. 

18 Pozna Gospod dane pobožnika: "baština njihova traje dovijeka. 

19 Neće se postidjeti u zlo doba, u dane gladi bit će siti. 

20 Fer samo zlikovci propadaju; neprijatelji su Gospodnji kao ljepota šumska, kao dim, prolaze. 

21 Zlikovac mora uzaimati, a ne može platiti, a pravednik je dobar i daje. 

22 Jer od Boga blagoslovljeni baštine zemlju, a od Boga prokleti propadaju. 

23 Gospod utvrđuje korak čovjeku, ako mu se dopada put njegov. 

24 Ako i posrne, ne padne, jer Gospod prihvati ruku njegovu. 

25 Bio sam mlad; sad sam star: "ali ne vidjeh nikada pobožnika ostavljena, ni djece njegove da prose kruha. 

26 Uvijek je milostiv i daje u zajam, i na potomcima je njegovim blagoslov. 

27 Uklanjaj se oda zla i čini, što je dobro, onda stanuješ zauvijek u zemlji! 

28 Jer Gospod ljubi pravedno djelovanje i ne ostavlja pobožnika svojih; zlikovci će biti uništeni zauvijek; istrijebit će se pleme zlikovaca. 

29 Pravednici posjeduju zemlju i stanuju uvijek u njoj. 

30 Usta pravednikova govore mudrost; jezik njegov govori, što je pravo. 

31 Zakon je Boga njegova njemu u srcu; koraci njegovi neće se spotaknuti nikada. 

32 Zlikovac vreba pobožnika i pun je požude, da ga ubije. 

33 Ali ga Gospod ne predaje sili njegovoj, niti ga osuđuje, kad stane suditi. 

34 Čekaj Gospoda i drži se puta njegova: on će te uzvisiti, te ćeš posjedovati zemlju; vidjet ćeš, kako će se istrijebiti zlikovci. 

35 Vidjeh zlikovca puna obijesti: raširio se kao zeleno drvo; 

36 Ali prođe, i evo nema ga više; tražio sam ga, ali ga ne nađoh više. 

37 Tako čuvaj nedužnost i vježbaj se u pravdi; jer će čovjeku mira ostati potomstvo. 

38 A grješnici bit će svi uništeni, potomstvo zlikovaca bit će istrijebljeno. 

39 Od Gospoda dolazi spasenje pravednika; on je branitelj njihov u vremenima tjeskobe. 

40 Gospod je pomoćnik njihov i izbavlja ih; on ih spasava od zlikovaca, sačuva ih, jer se skriše kod njega. 

Psalmi (Šarić)